Juuksevärvus

Inimese loomulik juuksevärvus sõltub melaniini, täpsemalt kahe pigmendi eumelaniini ja feomelaniini sisalduse määrast juuksekarva korteksis.
 Eumelaniini sisaldus annab mustad ja pruunid naturaalsed juuksetoonid.
 Feomelaniini sisaldus määrab punased ja kollased/blondid naturaalsed juuksetoonid.
Kõik loomulikud juuksetoonid on nende pigmentide sisalduse ja suhte tulemus. Kui pigment puudub täielikult, on juuksed kahvatut ebamäärast värvi (esineb albinismi puhul).

 Pigmendid 
Juuksevärvuse geneetiline alus on keerukas ja veel täielikult selgitamata. Juuksevärvust reguleeriv DNA arvatakse olevat tihedalt seotud inimese üldist pigmentatsiooni määravaga. Üks 2011. aasta uurimus identifitseeris 13 DNA variatsiooni kokku 11 geenis, mis võivad määrata kandja juuksevärvustW. Branicki, F. Liu, K. van Duijn, J. Draus-Barini, E. Pośpiech, S. Walsh, T. Kupiec, A. Wojas-Pelc, M. Kayser. Model-based prediction of human hair color using DNA variants. - Human Genetics. 129 (4): 443–454.

Juustele annavad värvi kaks pigmenti, must või pruun eumelaniin ja punakaspruun või punakaskollane feomelaniin, mida mõlemat sünteesivad melanotsüüdidA. B. Kumar, H. Shamim, U. Nagaraju (2018). Premature graying of hair: Review with updates. - International Journal of Trichology. 10 (5): 198–203. Melanotsüütides muudetakse türosiin L-dihüdroksüfenüülalaniiniks (DOPA) ja seejärel L-dopakinooniks, millest kordamööda sünteesitakse kas eumelaniin või feomelaniinD. I. Schlessinger, J. Schlessinger. Biochemistry, Melanin. - StatPearls Publishing. PMID 29083759.

Erinevad juuksevärvused tekivad nende kahe pigmendi koguste varieerumisel inimpopulatsioonis, kusjuures eurooplaste hulgas on enim eri variante, sama varieeruvus kehtib üldise pigmentatsiooni kohta R. A. Sturm. Molecular genetics of human pigmentation diversity. - Human Molecular Genetics. 18 (R1): R9–R17. 2009. Lisaks võivad juuksevärvust mõjutada muud geneetilised ja keskkonnategurid. Näiteks võib melanokortiini 1 retseptori (MC1R) mutatsioon anda punased või pruunikaspunased juuksedA. B. Kumar, H. Shamim, U. Nagaraju (2018). Premature graying of hair: Review with updates. International Journal of Trichology. 10 (5): 198–203 Ultraviolettkiirgus võib juukseid kahjustada ja muuta nende pigmentatsiooniA. C. Santos Nogueira, I. Joekes. Hair color changes and protein damage caused by ultraviolet radiation. - Journal of Photochemistry and Photobiology B: Biology. 74 (2–3): 109–117. 2004. Ultraviolettkiirgus vallandab teatud ühendite sünteesi, mille tulemuseks on eumelaniini tootmise kasv. Enamasti on UV-kiirguse allikaks päike ja seetõttu on ekvaatorile lähemal paiknevates inimpopulatsioonides reeglina tumedamad juuksed, sest eumelaniinil on ka paremini valguse eest kaitsvad omadused kui feomelaniinilB. Farthmann, S. Schmitz, K.Krasagakis, C. E. Orfanos. Photoprotection by Total Melanin Content and Pigment Phenotype (Eumelanin, Pheomelanin) in Human Melanoma Cell Lines. - Skin Cancer and UV Radiation. pp. 181–185. 1997.

Feomelaniin värvib juuksed oranžiks ja punaseks. Eumelaniin, millel on kaks vormi, pruun ja must, määrab juuksevärvuse tumeduse. Suurem musta eumelaniini sisaldus annab mustema värvusega juuksed ja pruuni eumelaniini ülekaal pruunimad juuksed. Iga inimese juustes on teatud kogus mõlemat pigmenti. Mustades ja pruunides juustes on üle 95% melaniinist eumelaniin. Suuremas suhtelises koguses feomelaniini on leitud blondides ja punastes juustes, ku see moodustab umbes kolmandiku kogu melaniinikogusest. Kui must eumelaniin puudub üldse, saadakse maasikablond. Heleblondides juustes on väike kogus pruuni eumelaniini ja must eumelaniin puudub täielikult.

 Värvused 
valgeblondpunakasblond e maasikablondpunanepunakaspruun e kastanpruunhelepruun e šatäänpruuntumepruunmust

 Pildid 

 Viited 

 Välislingid 
 Is hair color determined by genetics? - Genetics Home Reference. US National Library of Medicine

Kategooria:Juuksed
Kategooria:Värvused

Kategooria:Värvuste loendid